**Ž U P A N**

Št. zadeve: 410-0001/2018

Datum: 11. 11. 2020

**OBČINSKEMU SVETU**

**OBČINE TRŽIČ**

**ZADEVA: INFORMACIJA O FINANCIRANJU POLITIČNIH STRANK V OBČINI TRŽIČ**

Na podlagi 26. člena Zakona o političnih strankah (Uradni list RS, št. 100/05 - uradno prečiščeno besedilo, 103/07, 99/13 in 46/14) in 18. člena Statuta Občine Tržič (Uradni list RS, št. 19/13, 74/15), vam v obravnavo in sprejem pošiljam naslednjo točko:

**INFORMACIJA O FINANCIRANJU**

**POLITIČNIH STRANK V OBČINI TRŽIČ ZA LETO 2021**

Na podlagi 21. člena Statuta Občine Tržič (Uradni list RS, št. 19/13, 74/15) in 55. člena Poslovnika Občinskega sveta Občine Tržič (Uradni list RS, št. 15/17) bo kot poročevalka na seji Občinskega sveta sodelovala:

* dr. Metka Knific Zaletelj, direktorica občinske uprave.

**PREDLOG SKLEPA:**

**Občinski svet Občine Tržič se seznani z informacijo o financiranju političnih strank v Občini Tržič za leto 2021.**

mag. Borut Sajovic

 ŽUPAN

**O b r a z l o ž i t e v:**

Zakon o političnih strankah (Uradni list RS, št. [100/05](http://www.uradni-list.si/1/objava.jsp?sop=2005-01-4345) – uradno prečiščeno besedilo, [103/07](http://www.uradni-list.si/1/objava.jsp?sop=2007-01-5133), [99/13](http://www.uradni-list.si/1/objava.jsp?sop=2013-01-3550) in [46/14](http://www.uradni-list.si/1/objava.jsp?sop=2014-01-1917)) v 26. členu določa, da lokalne skupnosti financirajo stranke v skladu s tem zakonom in sicer tako, da pristojni organ občine s sklepom o financiranju strank določi, da stranka, ki je kandidirala kandidatke oziroma kandidate na zadnjih volitvah za občinski svet, dobi sredstva iz proračuna lokalne skupnosti sorazmerno številu glasov volivcev, ki jih je dobila na volitvah.

Občinski svet Občine Tržič je na 5. redni seji dne 16. 3. 2011 sprejel Sklep o financiranju političnih strank v Občini Tržič št. 410-0008/2010-21 s katerim je določil, da političnim strankam, katerih listam so pripadli mandati za člane občinskega sveta, oziroma so dosegli najmanj 50 % glasov potrebnih za izvolitev enega člana občinskega sveta, pripadajo sredstva iz proračuna Občine Tržič sorazmerno številu dobljenih glasov na volitvah v občinski svet, vendar ta sredstva ne smejo presegati 0,6 % primerne porabe za posamezno proračunsko leto. Višina sredstev, ki se namenijo za financiranje političnih strank, se določi v proračunu občine za tekoče proračunsko leto in znaša 0,1509 EUR za dobljeni glas mesečno.

Na podlagi 26. člena Zakona o političnih strankah je kvota za pridobitev sredstev najmanj 153,60 dobljenih glasov (izračun: 7373/24 x 50/100 = 153,60 glasov).

Na volitvahdne 18. novembra 2018 so bile v Občinski svetObčine Tržičizvoljene naslednje politične stranke:

* Slovenska demokratska stranka – SDS s 1109 glasovi,
* Socialni demokrati s 417 glasovi,
* DESUS - Demokratična stranka upokojencev Slovenije z 287 glasovi.

Do financiranja iz občinskega proračuna so upravičene tudi politične stranke, ki so na volitvah dosegle najmanj 50 % glasov, potrebnih za izvolitev enega člana občinskega sveta, in sicer:

* Nova Slovenija - krščanski demokrati z 234 glasovi,
* SMC - stranka modernega centra z 183 glasovi.

Skladno s Sklepom o financiranju političnih strank v Občini Tržič št. 410-0008/2010-21 z dne 16. 3. 2011 se v proračunu za leto 2021 nameni:

* Slovenski demokratski stranki 167,35 EUR mesečno,
* Socialnim demokratom 62,93 EUR mesečno,
* DESUS - Demokratični stranki upokojencev Slovenije 43,31 EUR mesečno,
* Nova Slovenija - krščanski demokrati 35,31 EUR mesečno,
* SMC - stranka modernega centra 27,61 EUR mesečno.

Stroški za financiranje političnih strank tako v letu 2021 znašajo 4.038,12 EUR. Sredstva se zagotovijo v proračunu Občine Tržič za leto 2021 na postavki 20100–politične stranke in se političnim strankam nakazujejo mesečno na njihove transakcijske račune.

 dr. Metka Knific Zaletelj,

 direktorica občinske uprave

Priloga:

* preglednica financiranje političnih strank.